Majk Spirit

Michal Dušička (* 28. august 1984, Bratislava), známy najmä pod umeleckým menom Majk Spirit (predtým používal mená Dilema a Dylema, Koko Šajs a Koko Najs, Dušo) je slovenský raper a člen skupiny H16. Svoj prvý sólový album Nový človek vydal v roku 2011. V roku 2012 získal 2 ocenenia v ankete Slávik: objav roka a cenu za najlepší videoklip roka. V tom istom roku sa stal víťazom ocenenia MTV Europe Music Awards v kategórii Best Czech and Slovak Act. V roku 2015 vydal albumy Ypsilon Black a Ypsilon White. Na jeseň 2018, presne 7 rokov od vydania sólového debutu, vydal album Nie som tu náhodou, na ktorom sa objavil aj Richard Müller. V roku 2023 si zahral v populárnom filme Invalid.

Kariéra

2000 – 2009: Začiatky, prvé dva albumy s H16
Majk Spirit začal písať prvé texty okolo roku 2000, ešte ako súčasť zoskupenia B5 (Brána Petržalky). Prvé skladby nahrával v domácich podmienkach cez magnetofón na audiokazety. V roku 2001 vznikla jeho prvá oficiálna skladba s názvom „Poézia ulice“, na ktorej spolupracoval Suvereno a producentom bol Aleš Mŕtvy (aka DJ Kubo, neskôr známy vďaka spolupráci so skupinou Druhá Strana a raperom Momom).

V roku 2002 nahral sólové skladby „Viera“ a „Byť či nebyť“ (prvú produkoval Abe a druhú Grimaso, obaja sa neskôr stali členmi H16) a spolu so Suverenom, Cigom a DJom Wugym absolvujú prvé malé vystúpenia. Skladba „Byť či nebyť“ bola nasadená do hitparády hip-hop.sk, kde istý čas aj obsadzovala prvú priečku. H16 v tom čase bola len garážová kapela a skupina venujúca sa tvorbe graffiti.

V roku 2003 sa Spirit stáva súčasťou skupiny H16; členmi sú Otecko, Abe a DJ Yanko Král (neskôr sa k nim pripojili aj Grimaso, Cigo a v roku 2012 aj Billy Hollywood). Vychádza ich prvá spoločná skladba „Nech ti nejebe“, ktorá skupinu zapísala širšie do povedomia.

V roku 2004 H16 vydáva pod vydavateľstvom Hip-Hop.sk prvé EP Jednašeska ftvojom klube v náklade 2 000 kusov. Následne skupina odohrala veľa koncertov po celom území Slovenska.

V roku 2005 skupina hosťuje na albume Dobré ráno od rapera Veca a vychádza jej prvý dvojklip „Idem si svoje/Ide karta“. O rok neskôr vychádza pod Hip-Hop.sk a EMI ich debutový album Kvalitný materiál, ktorý získal platinovú platňu, bol podporený dvoma klipmi „Nech vidia“ s hosťujúcim Rytmusom, a „Zarábaj keš“. Spirit šiel spolu s H16 a Rytmusom koncom roka na malé koncertné turné Nech vidia tour.

V roku 2006 sa Majk Spirit objavil sólovo na mixtape DJa Kappu v skladbe „Na maximum“ a spolu s H16 hosťovali na albume Hádej kdo... od českej skupiny Indy & Wich a albume S/M show od skupiny Moja Reč.

V roku 2007 pokračuje ďalej v hosťovaniach a objavuje sa vo viacerých skladbách na Thug errčite mixtape vol. 2 od DJa Yanka Krála a albume Kto dá viac od Grimasa. Majk Spirit spolu s H16 urobil diss na petržalského rapera Mikyho Moru v skladbe „GPS“, čo bola odpoveď na jeho narážky na Otecka.

V roku 2008 skupine vychádza pod Hip-Hop.sk a EMI druhý album Čísla Nepustia, ocenený zlatou platňou. K albumu bol k skladbe „Staré časy“ urobený videoklip.

Počas rokov 2008 a 2009 skupina ďalej koncertuje a hosťuje na rôznych projektoch. Koncom roku 2009 vydáva na internete zadarmo mixtape Antivirus.

2010 – 2015: Sólová kariéra, tretí album H16
Prvé informácie o chystanom Spiritovom sólovom projekte sa objavili v marci 2010. S pracovným názvom Mladý rebel bol album v štádiu príprav a zbierania tém. Majk Spirit medzitým ďalej hosťoval na iných projektoch, či už sólovo, alebo s H16. Spolu s Viktorom Hazardom, Oteckom, Opakom, Mojou Rečou, Vecom a inými sa objavil vo videu k skladbe „Toto je hip-hop“, klipe „Hrdina je zase v hre“ od DJa Mad Skilla a vo videu k skladbe „V tvojej hlave“ od producenta Grimasa z albumu Let the beat come true.

Koncom roka 2010 vyšiel jeho prvý sólový mixtape s názvom Mladý rebel, ktorý obsahuje rekapituláciu jeho skladieb z obdobia 2005 – 2010. Spirit prerapoval staré slohy cez prebrané inštrumentálky. Rovnako ako Antivirus mixtape, aj Mladý rebel bol voľne dostupný na internete.

V roku 2011 sa objavuje v ďalších videách. Prvé z nich, „Respekt a pokora“ od českého rappera Davida Steela, vychádza začiatkom roka, po ňom nasledovali napr. „Liga majstrov“ s Delikom alebo „Nestrácaj dych“ od speváčky Layly, kde sa objavil ako hosť. Ďalšia skladba „Rebel“ od rapera Suverena spolu s videoklipom vyvolala relatívne veľkú odozvu; video má k aprílu 2012 na serveri YouTube viac ako 850 tisíc prehratí, aj keď bolo na istý čas zakázané. Na portáli Hip-Hop.sk sa objavil článok o videu hodnotiaci ho negatívne. 10. apríla vyšiel videoklip k skladbe „Good vibration“, ktorý súčasne slúžil aj ako prvý singel albumu Nový človek. Videoklip patrí k jeho najsledovanejším; oficiálna verzia na YouTube má na konci roka 2019 viac ako 4 a pol milióna prehratí. Skladba bola hraná i v rádiách; na rádiu Európa 2 bola istý čas na vrchole hitparády a tiež sa umiestnila v 48. týždni na 44. mieste najhranejších skladieb v slovenských rádiách a na 3. mieste v rámci domácej tvorby. Albumu Nový človek predchádzalo vydanie skladby „Umenie žiť“, ktorá sa naň nezmestila. Album mal podľa informácii z októbra 2011 vyjsť 1. novembra 2011 pod vydavateľstvom BeatBan. Od momentu vydania svojho prvého albumu vytvoril interpret dvojicu s manažérom Michalom Matejovičom. Album nakoniec vyšiel 11. novembra 2011, ako hostia sa na ňom objavili Nironic, Orion, Delik, Cigo, Otecko, Celeste Buckingham, Supa, DNA a Suvereno. O produkcie sa postarali Billy Hollywood, DJ Mad Skill, Emeres, DJ Wich, KMBL, Majestic, Grimaso, Viktor Hazard a Sik. Videoklip ku skladbe „Hip-Hop“ bol vydaný 16. novembra a neskôr získal Slávika za najlepší videoklip roka 2011. Majk Spirit okrem tohto ocenenia získal aj ocenenie Objav roka a súčasťou programu bolo aj jeho krátke vystúpenie. Tretie video k skladbe „Sen“ malo premiéru v januári. Skladba sa v poslednom týždni roku 2011 sa umiestnila na 46. mieste najhranejších skladieb v slovenských rádiách. 14. februára malo premiéru ďalšie video k skladbe „Ja a ty“. Vo videu sa objavila herečka Kristína Svarinská. Skladbu produkoval Grimaso, hosťuje v nej speváčka Celeste Buckingham známa zo súťaže Česko Slovenská SuperStar (2011) a umiestnila sa v 12. týždni na 48. mieste medzi najhranejšími skladbami v slovenských rádiách. Piaty videoklip k albumu bol natočený k skladbe „Hľadám pravdu“ a šiesty k skladbe „Ženy treba ľúbiť“ (premiéra 22. apríla 2012). Album bol ocenený platinovou platňou a predalo sa z neho viac ako 10 000 kusov.

28. marca 2012 sa Majk Spirit objavil v relácii Modré z neba. 22. apríla bolo vydané DVD Nový človek live, ktoré obsahovalo záznam z krstu albumu Nový človek a deň predtým, ako sa dostalo do predaja mal záznam aj kinopremiéru v bratislavskom Auparku. 23. apríla bol spolu s Opakom a Robom Pappom hosťom v Rádiu Expres, kde predstavili skladbu „Dnes“ (remix), ktorá je prerábkou skladby „Dnes“ od Tublatanky. 27. apríla sa objavil na súťaži Miss Slovensko 2012, kde zaspieval upravené verzie skladieb „Ja a ty“ a „Ženy treba ľúbiť“. 4. júla 2012 malo premiéru ďalšie jeho video z albumu Nový človek a to ku skladbe „Sexy“.

V októbri získal ocenenie MTV Europe Music Awards 2012 v kategórii Best Czech and Slovak Act. 1. októbra 2012 mal na Rádiu Expres premiéru nový singel „Všetky oči na mne“, ktorý produkoval Pokerbeats. Skladba sa umiestnila najvyššie na 42. mieste najhranejších skladieb v slovenských rádiách a 4. v rebríčku domácej tvorby. Tiež hosťoval na druhom štúdiovom albume Alchymista od rapera Suverena v skladbe „Srdce leva“ a na projekte XXL od dvojice Elpe & Billy Hollywood v skladbe „Čo nám chýba“. 21. decembra vystúpil v priamom prenose na udeľovaní cien OVB Športovec roka 2012, ktorý vysielala TV Markíza, kde predviedol skladbu „Svet je tvoj“, ktorá obsahovala slohy zo skladieb „Nebuď tragéd“ a „Srdce leva“ a novú produkciu od Billyho Hollywooda.

V roku 2013 vydal tretí album so skupinou H16.

V roku 2014 sa stal Majk Spirit porotcom v medzinárodnom formáte The Voice (Hlas Česko-Slovenska). 

V roku 2015 vydal vydal albumy Ypsilon Black a Ypsilon White.

Osobný život
Rodinu má v Starom Smokovci, kde často trávil ako dieťa prázdniny. V mladosti sa venoval taekwondu (do konca siedmej triedy základnej školy a futbalu, spolu so Suverenom hrával v ŠK Slovan.

Nevie hrať na žiadny hudobný nástroj, aj keď skúšal hrať na bicie, na ktoré hrával jeho otec. Vo voľnom čase sa venuje aj čítaniu kníh a ezoterike. V jednom rozhovore spomenul, že začal čítať viac, keď mal 14, lebo ho jeho otec prichytil pri záškoláctve a našiel mu marihuanu. Vtedy začal čítať aj životopis Edgara Cayceho. Medzi jeho obľúbených autorov patrí aj Osho, od ktorého prečítal viac ako 20 kníh. Marihuanu spomenul neskôr veľakrát, či už v textoch, rozhovoroch alebo v roku 2012, keď sa na udeľovaní cien Slávik 2011 poďakoval okrem rodiny aj hudobným kolegom, manažérom a vesmíru, že stvoril zelenú rastlinu (marihuanu), ktorá mu pomáha pri písaní textov. Spirit verí, že karma existuje a považuje ju za vesmírny zákon, ktorý platí pre všetkých a bez ohľadu na to, či o ňom vedia, alebo nie. V roku 2011 sa zúčastnil FIM 2 (Fórum inšpiratívnych myšlienok), kde mal prednášku a predviedol naživo niektoré svoje skladby.

Majk Spirit má vysokoškolské vzdelanie, vyštudoval management a biznis na City University v Bratislave. Jeho osobným manažérom je Michal Matejovič.

Meria 194 cm a má mladšieho brata Tomáša.

V roku 2020 sa oženil s ukrajinkou Mariou a 1.10.2020 sa mu narodila dcéra Aria.

Spory

Druhá Strana a Momo
Okolo rokoch 2006 – 2007 mal petržalský raper Miky Mora, člen skupiny Druhá Strana v niektorých skladbách narážky na Otecka, člena H16. V čase, keď producent a DJ Viktor Hazard dokončoval svoj druhý mixtape, chcel, aby Druhá Strana a H16 urobili spoločnú skladbu, na čo obe strany zareagovali, že to nikdy neurobia. Počas roku 2007 sa na mixtape DJa Kappu Hra sa začína objavili dve skladby – „P.A.R.T.Y.“ od Mikyho Moru, kde v jednej časti spomínal Otecka ako šaša a klauna a v inej Majka Spirita, že berie peniaze od mamy. H16 na tom istom mixtape mali skladbu „GPS“, ktorá obsahuje diss na Mikyho Moru. Spirit v nej okrem iného spomínal, že je hráč aj bez nepriestrelnej vesty (referencia na Mikyho klip „Moratón 2“ a nepriestrelnú vestu, ktorú v ňom nosí), že Mora smrdí a vybuchol ako dynamit. Miky Mora neskôr pokračoval v dissoch na sólovej skladbe „1.6 TDi“, kde je prvá sloha o Spiritovi a druhá o Oteckovi. Jeho dissy ďalej pokračovali na druhom albume Druhej Strany a spolu s Momom a Suchým Psom aj na Momovom albume Nepatrím medzi... z roku 2008. Spirit a Otecko spomenuli v rozhovore, že už sa k tomu nebudú vracať a nebudú odpovedať. V roku 2012 sa Momo v rozhovore pre Hip-Hop.sk vyjadril, že Majk Spirit je pre neho dobrý raper a jeho sympatie sú na opačnej strane ako pri vydaní jeho albumu Nepatrím medzi...

Diskografia

Štúdiové albumy

Mixtape
 2010: Mladý rebel
 2017: Samurai Mixtape

DVD
 2012: Nový človek live

Štúdiové albumy (s H16)

Single

Ostatné
 2004: H16 – Jednašeska ftvojom klube (EP/Vinyl)
 2009: H16 – Antivirus (mixtape)

Skladby umiestnené v rebríčkoch

Mimoalbumové skladby 
(zoznam zahŕňa aj skladby, kde sa Majk Spirit predstavil ako hosť)

Videoklipy

Sólo
 2011: „Good Vibration“
 2011: „Hip-Hop“
 2012: „Sen“ (ft. Nironic)
 2012: „Ja A Ty“ (ft. Celeste Buckingham)
 2012: „Hľadám Pravdu“
 2012: „Ženy Treba Ľúbiť“
 2012: „Sexy“
 2012: „Legendárna“ (ft. Cigo & Otecko)
 2013: „Ži A Nechaj Žiť (drum cover)“
 2013: „I Was Wrong“ (ft. Celeste Buckingham)
 2013: „Beautiful Dreamer“ (ft. Maysa Leak)
 2014: „Feel Alright“
 2014: „Boh Jediný“
 2015: „DobYjeme Svet“
 2015: „Primetime“
 2015: „Šampuss“ (ft. Anita Soul)
 2015: „Zbojník“ (ft. Maxo)
 2016: „Skúsme To V Mieri/Svetlá“
 2016: „Šampión“
 2017: „Samurai“
2018: „Chceme Pravdu“
2018: „Starboy“
2018: „Spokojný“
2018: „Trochu Lásky“
2018: „Karel“
2018: „Žiariš“
2019: „Nie Som Tu Náhodou“
2020: „Spirit Animal“

H16
 2005: „Idem si svoje/Ide karta“
 2006: „Nech vidia“ (ft. Rytmus)
 2006: „Zarábaj keš“
 2008: „Staré časy“
 2010: „Sranda musí byť“ (ft. Sash)
 2012: „Hip Hop Žije“
 2013: „Ideme spolu“
 2013: „Celú noc“
 2013: „Stresujúci blahobyt“

Ostatné
 2007: „Kariéra 16“ (Supercrooo ft. H16 & Vec)
 2010: „Hrdina je zase v hre“ (Mad Skill ft. H16)
 2010: „Toto je Hip Hop“ (Viktor Hazard ft. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe, Zverina & DJ Metys)
 2010: „V tvojej hlave“ (Grimaso ft. H16)
 2011: „Respekt a pokora“ (David Steel ft. H16)
 2011: „Nestrácaj dych“ (Layla ft. Majk Spirit)
 2011: „Good vibration“ (Mad Skill ft. Majk Spirit)
 2011: „Liga majstrov“ (Majk Spirit & Delik)
 2011: „Rebel“ (Suvereno ft. Majk Spirit)
 2011: „Zóna pohody“ (DeFuckTo ft. Majk Spirit)
 2011: „Starrider“ (DJ Wich & Nironic ft. Majk Spirit)
 2013: „I was wrong“ (ft. Celeste Buckingham)
 2013: „FCKNG PRBLM“ (DJ Yaksha ft. Otecko, Majk Spirit, Ben Cristovao & Delik)

Koncertné turné

Ocenenia a nominácie

Aurel

MTV Europe Music Awards

Radio_Head awards

Slávik

Ruka Hore Awards

Referencie

Iné projekty

Externé odkazy 
 oficiálna stránka 

Slovenskí reperi